Die effektiewe bevolkingsgrootte ( N e {\displaystyle N_{e}} ) is ’n eenheid in biologie wat onder meer gebruik word om die minimum lewensvatbare bevolking (MVP, vir minimum viable population) te bereken. Die effektiewe bevolkingsgrootte is gebaseer op die voortplantingstempo van ’n geïdealiseerde bevolking met ’n lukrake alleelverspreiding. Die totale grootte van ’n bevolking kan misleidend wees, aangesien nie alle lede kan voortplant en hulle allele aan die volgende geslag oordra nie. Daarom, om ’n sinvolle skatting van die kleinste lewensvatbare bevolking te maak, word die effektiewe bevolkingsgrootte volgens die volgende formule bereken: N e = 4 N f N m N f + N m {\displaystyle N_{e}={4N_{f}N_{m} \over N_{f}+N_{m}}} Hier staan N f {\displaystyle N_{f}} vir die getal vroue in die bevolking en N m {\displaystyle N_{m}} vir die getal mans.